KOMISIJА ZА RАČUNOVODSTVO I REVIZIJU

BOSNE I HERCEGOVINE

ISPIT ZА STJECАNjE PROFESIONАLNOG ZVАNjА

**OVLАŠTENI REVIZOR**

(ISPITNI TERMIN: MАJ 2017. GODINE)

PREDMET 12:

**NАPREDNO FINАNCIJSKO IZVJEŠTАVАNjE**

**ESEJI**

**Esej br. 1 – Nekretnine, investicione nekretnine i biološka imovina**

a) Navedite bar tri razlike između nekretnina i investicionih nekretnina? *(3 boda)*

|  |  |  |
| --- | --- | --- |
| **Kriterijum** | **Nekretnina** | **Investiciona nekretnina** |
| Upotreba | Redovna upotreba u procesu proizvodnje, trgovine, za administrativne svrhe i sl. | Nepoznata buduća upotreba ili držanje u cilju dugoročnog porasta vrijednosti |
| Аmortizacija | Obračunava se, osim u slučaju zemljišta i eventualno drugih vrsta nekretnina koje nemaju ograničen korisni vijek | Ne obračunava se, osim ako se investicione nekretnine ne vrednuju prema konceptu istorijskog troška, što je izuzetak od osnovnog pravila |
| Vrednovanje | Prema modelu istorijskog troška ili revalorizacionom modelu, osim u slučaju primjene MSFI za MSE, kada se model revalorizacije ne primjenjuje | Po pravilu, investicione nekretnine vrednuju se prema modelu fer vrijednosti, iako je dozvoljeno odstupanje od ovog pravila (MRS 40) |

b) Može li i pod kojim okolnostima zemljište imati tretman biološke imovine? *(3 boda)*

Po pravilu, ne, čak i kada se radi o zemljištu na kojem se odvija proizvodnja biološke imovine, poput šuma, višegodišnjih zasada i sl. Izuzetak bi, eventualno, mogao biti vezan za slučajeve kada vrijednost zemljišta na kojem se nalazi povezana biološka imovina nije značajna ili se ne može izračunati, pa se zemljište ne prati kao pojedinačno, izdvojeno sredstvo. Аli, ni tada zemljište zapravo nema tretman biološke imovine, već samo njegova vrijednost utiče na vrijednost biološke imovine.

v) Objasnite relevantni računovodstveni postupak za troškove restauracije zemljišta, proistekle iz unaprijed preuzetih ugovornih obaveza korisnika! *(4 boda)*

Kada na početku perioda realizacije ugovora (o koncesiji) postoji preuzeta (ugovorna) obaveza korisnika da, po isteku ugovornog perioda, izvrši restauraciju zemljišta, tj. njegovo vraćanje u prvobitno stanje, vrši se rezervisanje troškova po osnovu procijenjenih budućih izdataka na ime restauracije. Ovi troškovi (rezervisanja) uključuju se u nabavnu vrijednost odgovarajuće stalne imovine (na primjer, postrojenja i opreme koji se koriste prilikom eksploatacije zemljišta) i vrši se sistematski obračun amortizacije tokom perioda trajanja ugovora, s ciljem da se troškovi restauracije ravnomjerno rasporede tokom čitavog relevantnog perioda.

g) Objasnite relevantni računovodstveni postupak troškova investicionog održavanja nekretnina! (5 bodova)

Troškove investicionog održavanja nekretnina treba uključiti u njihovu knjigovodstvenu vrijednost iz koje, istovremeno, treba isključiti neotpisanu vrijednost zamijenjenih (rashodovanih dijelova nekretnina). Ukoliko alikvotni dio neotpisane vrijednosti nekretnine, koji se odnosi na zamijenjene dijelove, nije moguće pouzdano utvrditi, tada se odgovarajuća vrijednost zamijenjenih dijelova utvrđuje na osnovu nabavne vrijednosti onoga što je ugrađeno u nekretninu prilikom investicionog održavanja, uključujući i sve povezane zavisne troškove (poput troškova usluga ugradnje i sl.). Dakle, troškovi investicionog održavanja nekretnina u periodu održavanja, po pravilu, dovode do povećanja ostalih (vanrednih) rashoda, a u periodima nakon održavanja mogu da utiču na promjenu (obično povećanje) u visini troškova amortizacije odnosne nekretnine.

d) Navedite pregled računovodstvenih standarda koji mogu biti relevantni za priznavanje, vrednovanje i objavljivanje informacija o nekretninama i ukratko objasnite područje njihove primjene! *(5 bodova)*

|  |  |
| --- | --- |
| **MRS/MSFI** | **Područje primjene** |
| MRS 1 – Prezentacija finansijskih izvještaja | Objavljivanje informacija o nekretninama u setu FI |
| MRS 2 – Zalihe | Tretman troškova amortizacije nekretnina koje se koriste u procesu proizvodnje zaliha učinaka i |
| MRS 7 – Izvještaj o novčanim tokovima | Prezentovanje podataka o tokovima gotovine iz investicionih aktivnosti, povezanih sa pribavljanjem i prodajom nekretnina |
| MRS 11 – Ugovori o izgradnji | Tretman ugovora o izgradnji |
| MRS 16 – Nekretnine, postrojenja i oprema | Početno i naknadno priznavanje i vrednovanje nekretnina koje se koriste u procesu proizvodnje, trgovine, pružanja usluga ili za administrativne svrhe |
| MRS 17 – Lizing | Nekretnine pod finansijskim zakupom |
| MRS 18 – Prihodi | Priznavanje prihoda (dobitaka) ostvarenih prodajom nekretnina |
| MRS 20 – Računovodstvo državnih donacija | Tretman nekretnina pribavljenih kroz donacije |
| MRS 23 – Troškovi pozajmljivanja | Tretman kamate na namjenski korišćene kredite za pribavljanje nekretnina |
| MRS 36 – Obezvrjeđenje sredstava | Tretman imparitetnih gubitaka na nekretninama |
| MRS 40 – Investicione nekretnine | Početno i naknadno priznavanje i vrednovanje investicionih nekretnina, tj. nekretnina čija buduća upotreba nije poznata ili koje se drže u cilju dugoročnog porasta vrijednosti |
| MSFI 5 – Stalna sredstva namijenjena prodaji i otuđenju i obustavljena poslovanja | Tretman nekretnina klasifikovanih u grupu stalnih sredstava namijenjenih prodaji i otuđenju |

***Napomena:*** *Pregled standarda ne uključuje najnovije, djelimično relevantne standarde, poput MSFI 15 (koji zamjenjuje MRS 11 i MRS 18, na primjer) ili MSFI 11, jer oni zasad nisu prevedeni niti uključeni u program obuke za sticanje profesionalnih zvanja u BiH.*

**Esej br. 2 – Novčani (gotovinski) tokovi**

1. **Definirajte novčane tokove i njihove sastavne dijelove?**
2. **Na koje je tri aktivnosti potrebno razvrstati novčane tokove? Navedite** (uopšteno) **koje novčane transakcije se uključuju u svaku od ove tri aktivnosti?**
3. **Navedite glavna obilježja direktne i indirektne metode izvještavanja o novčanim tokovima. Koju metodu preferira MRS 7 i zašto?**
4. **Prokomentirajte tretman tečajnih razlika, kamata i dividendi u izvještaju o novčanim tokovima?**
5. **Pojasnite postupak s nenovčanim transakcijama?**

**Odgovori**:

**(3 boda)**

1. **Definicije novčanih tokova, novca i novčanih ekvivalenata** (MRS 7, t.6.):

|  |
| --- |
| Novčani tokovi jesu priljevi (primici) i odljevi (isplate) novca i novčanih ekvivalenata. |
| Novacobuhvaća novac u blagajni i depozite po viđenju. |
| Novčani ekvivalenti jesu kratkotrajna, visoko likvidna ulaganja koja se mogu brzo konvertirati u poznate iznose novca i podložna su beznačajnom riziku promjena vrijednosti. |

**(5 bodova)**

1. **Razvrstavanje novčanih tokova po vrstama aktivnosti** (MRS 7, t.10.-17.):

|  |
| --- |
| Novčane tokove tijekom razdoblja potrebno je izvijestiti razvrstane na poslovne (operativne), ulagačke (investicijske) i financijske aktivnosti. |
| Poslovne (operativne) aktivnosti subjekta uključuju novčane transakcije koje utječu na neto dobit, kao što su *primici* od prodaje proizvoda ili roba, odnosno pružanja usluga ili *isplate* prema dobavljačima i zaposlenima.Novčani tokovi od poslovnih aktivnosti ponajprije proizlaze od glavnih aktivnosti subjekta koje stvaraju prihode, te je izvještaj o novčanim tokovima od poslovnih aktivnosti pokazatelj opsega u kojem su poslovne aktivnosti subjekta ostvarile dostatne gotovinske dotoke za očuvanje njegove poslovne sposobnosti. |
| Ulagačke (investicijske) aktivnosti subjekta obuhvaćaju transakcije u svezi sa stjecanjem i otuđivanjem stalnih sredstava i drugih ulaganja koja nisu uključena u novčane ekvivalente (ulaganja u stjecanje dužničkih i vlasničkih vrijednosnih papira drugih subjekata, kao i primici s osnove njihove prodaje). |
| Financijske aktivnosti subjekta čine transakcije s njegovim vlasnicima i transakcije s kreditorima. Financijske aktivnosti obuhvaćaju primitke novca od vlasnika (emisija dionica) kao i povrat novca vlasnicima na uloženu imovinu (dividende), kao i zaduživanje subjekta (krediti, emisija obveznica) i povrat dugova kreditorima. |

**(5 bodova)**

1. **Metode izvještavanja o novčanim tokovima** (MRS 7, t.18.-20.):

|  |
| --- |
| Prema direktnoj (izravnoj) metodi izvještavanja novčanih tokova od poslovnih aktivnosti objavljuju se glavne skupine bruto novčanih primitaka i bruto novčanih isplata, koje se mogu dobiti:   * 1. iz računovodstvenih evidencija subjekta; ili   2. usklađivanjem prihoda od prodaje, troškova prodaje i drugih stavki bilance uspjeha (izvještaja o dobiti) za:      1. promjene tijekom razdoblja za zalihe i potraživanja i obveze iz poslovanja;      2. druge nenovčane stavke; i      3. druge stavke čiji su novčani učinci investicijski ili financijski novčani tokovi. |
| Prema indirektnoj (neizravnoj) metodi izvještavanja novčanih tokova od poslovnih aktivnosti dobit ili gubitak usklađuje se za učinke transakcija nenovčane prirode, sva razgraničenja ili obračunske iznose proteklih ili budućih poslovnih novčanih primitaka ili isplata, te za pozicije prihoda ili rashoda koje su vezane za investicijske ili financijske novčane tokove |
| MRS 7 preferira direktnu metodu jer pruža informacije koje mogu biti korisne u procjenjivanju budućih novčanih tokova, a koje nisu raspoložive prema indirektnoj metodi. |

**(5 bodova)**

1. **Tečajne razlike** (MRS 7, t.28.), **kamate i dividende** (MRS 7, t.31.-34.)

|  |
| --- |
| Nerealizirani dobici i gubici nastali iz promjena tečajeva strane valute nisu novčani tokovi. Međutim, učinak promjena tečajeva na novac i novčane ekvivalente koji se drže ili se duguju u stranoj valuti, izvještavaju se u izvještaju o novčanim tokovima kako bi se uskladilo stanje novca i novčanih ekvivalenata na početku i na kraju razdoblja. Taj se iznos prezentira odvojeno od novčanih tokova poslovnih, investicijskih i financijskih aktivnosti i obuhvaća tečajne razlike, ako su postojale, kod onih novčanih tokova koji su bili izvještavani po zaključnim tečajevima. |
| Novčani tokovi od primljenih i isplaćenih kamata i dividendi trebaju se odvojeno objaviti. Svaki će se dosljedno klasificirati iz razdoblja u razdoblje, alternativno u poslovne, investicijske ili financijske aktivnosti. |
| Ukupan iznos kamata plaćenih tijekom razdoblja objavljuje se u izvještaju o novčanim tokovima bilo da je priznat kao rashod u dobit ili gubitak ili je kapitaliziran u skladu s MRS-u 23 – *Troškovi posudbe*. |
| Kod financijskih institucija, plaćene kamate te primljene kamate i dividende se obično klasificiraju kao poslovni novčani tokovi. Međutim, ne postoji jedno stajalište glede razvrstavanja tih novčanih tokova kod drugih subjekata. Plaćene kamate te primljene kamate i dividende mogu se klasificirati kao poslovni novčani tok, budući da ulaze u dobit ili gubitak. Аlternativno, plaćene kamate te primljene kamate i dividende mogu se klasificirati kao financijski novčani tokovi odnosno investicijski novčani tokovi, budući da su troškovi dobivanja financijskih resursa ili povrati od ulaganja. |
| Isplaćene dividende mogu se klasificirati kao financijski novčani tok budući da su trošak dobivanja financijskih resursa. Аlternativno, isplaćene dividende mogu se klasificirati kao element novčanog toka od poslovnih aktivnosti kako bi se pomoglo korisnicima u određivanju mogućnosti subjekta da isplati dividende iz poslovnih novčanih tokova. |

**(2 boda)**

1. **Nenovčane transakcije** (MRS 7, t.43.)

|  |
| --- |
| Investicijske i financijske transakcije koje ne zahtijevaju upotrebu novca ili novčanih ekvivalenata trebaju se isključiti iz izvještaja o novčanim tokovima. Takve se transakcije trebaju objaviti drugdje u financijskim izvještajima na način koji pruža sve relevantne informacije o tim investicijskim i financijskim aktivnostima. |

**Esej br. 3 – Poslovni segmenti**

* 1. **Što je cilj i djelokrug MSFI 8?**
  2. **Što može biti poslovni segment?**
  3. **Navedite kvantitativne pragove za objavljivanje rezultata po segmentima**
  4. **Koje informacije o poslovnim segmentima subjekt treba objaviti?**

**Odgovori**:

**(5 bodova)**

* 1. **Cilj i djelokrug MSFI 8:**

|  |
| --- |
| Subjekt je dužan objaviti informacije koje korisnicima njegovih financijskih izvještaja omogućuju da ocijene vrstu i financijske učinke poslovnih djelatnosti kojima se bavi te gospodarsko okružje u kojem posluje (MSFI 8, t.1.). |
| MSFI 8 se primjenjuje na (MSFI 8, t.2.):   1. odvojene ili pojedinačne financijske izvještaje subjekta    * + čijim dužničkim ili vlasničkim instrumentima se trguje na javnom tržištu (tuzemnoj ili inozemnoj burzi vrijednosnica ili na izvanburzovnom tržištu, uključujući lokalna i regionalna tržišta) ili      + koji podnosi ili je u postupku podnošenja svojih financijskih izvještaja regulatornom tijelu radi izdavanja bilo koje klase instrumenata na javnom tržištu; i 2. konsolidirane financijske izvještaje grupe koja obuhvaća maticu  * čijim dužničkim ili vlasničkim instrumentima se trguje na javnom tržištu (tuzemnoj ili inozemnoj burzi ili na izvanburzovnom tržištu, uključujući lokalna i regionalna tržišta) ili * koja podnosi ili je u postupku podnošenja svojih konsolidiranih financijskih izvještaja regulatornom tijelu radi izdavanja bilo koje klase instrumenata na javnom tržištu. |

**(5 bodova)**

* 1. **Poslovni segment:**

|  |
| --- |
| Poslovni segment je sastavni dio subjekta (MSFI 8, t.5.):   * 1. koji obavlja poslovne djelatnosti iz kojih može ostvariti prihode i temeljem kojih kod njega nastaju troškovi, uključujući prihode i troškove koji se odnose na transakcije s drugim sastavnim dijelovima istog subjekta;   2. čije rezultate poslovanja redovito pregledava glavni donositelj poslovnih odluka subjekta kako bi donio odluku o resursima koje treba rasporediti na segment i ocijeniti njegovo poslovanje; i   3. za koji postoje zasebne financijske informacije.   Poslovni segment može obavljati poslovne djelatnosti kojima tek treba ostvariti prihode, primjerice, dijelovi poslovanja koji tek započinju svoje poslovanje mogu biti poslovni segment prije nego što ostvare prihode MSFI.  Prema tome, poslovni segment ne mora biti pravna osoba. |

**(5 bodova)**

* 1. **Kvantitativni pragovi za objavljivanje rezultata po segmentima:**

|  |
| --- |
| Subjekt je dužan u izvještaju zasebno iznijeti informacije o poslovnom segmentu koji premašuje bilo koji sljedeći kvalitativni prag (MSFI 8, t.13.):   * 1. iskazani prihod, uključujući i prihod od prodaje vanjskim kupcima i prihod od intersegmentalne prodaje ili prijenosa, je deset ili više posto veći od ukupnih prihoda, unutarnjih i vanjskih, svih poslovnih segmenata;   2. apsolutni iznos iskazane dobiti ili iskazanog gubitka je deset ili više posto veći od apsolutnog iznosa (i) ukupne iskazane dobiti svih poslovnih segmenata koji nisu iskazali gubitak ili (ii) ukupno iskazanog gubitka svih poslovnih segmenata koji su iskazali gubitak; i   3. imovina segmenta je deset ili više posto veća od ukupne imovine svih poslovnih segmenata. |
| Poslovni segmenti koji ne prelaze nijedan od navedenih kvantitativnih pragova mogu se smatrati izvještajnim segmentima i o njima se može zasebno izvještavati ako je uprava uvjerena da će informacije o njima biti korisne korisnicima financijskih izvještaja. |

**(5 bodova)**

* 1. **Informacije o poslovnim segmentima koje subjekt treba objaviti:**

|  |
| --- |
| Subjekt je, za svako razdoblje za koje prezentira dobit ili gubitak, dužan objaviti informacije koje korisnicima njegovih financijskih izvještaja omogućuju da ocijene vrstu i financijske učinke poslovnih djelatnosti kojima se bavi te gospodarsko okružje u kojem posluje. To su: |
| 1. opće informacije (MSFI 8, t.21.):  * čimbenike na temelju kojih je subjekt odredio svoje izvještajne segmente, uključujući organizacijsku osnovu (npr. je li uprava odabrala subjekt ustrojiti na temelju razlika u proizvodima i uslugama, teritorijalnih područja, regulatornog okružja ili kombinacije čimbenika te jesu li poslovni segmenti objedinjeni) i * vrste proizvoda i usluga temeljem kojih svaki izvještajni segment ostvaruje svoje prihode; |
| 1. informacije o iskazanoj dobiti / gubicima segmenta (uključujući prihode i rashode uključene u iskazanu dobit segmenta, odnosno iskazani gubitak segmenta), imovini segmenta, obvezama segmenta, te osnovu mjerenja; |
| 1. usklađivanje ukupnih prihoda segmenta, iskazane dobiti segmenta, odnosno iskazanog gubitka segmenta, obveze segmenta i druge materijalne stavke segmenta u odnosu na podudarne stavke subjekta. |
| Usuglašavanje iznosa iskazanih u izvještaju o financijskom položaju subjekta koji se odnose na izvještajne segmente s iznosima iskazanima u izvještaju o financijskom položaju subjekta se obvezno objavljuje za svaki datum na koji se prezentira izvještaj o financijskom položaju. |

**ZАDАCI**

**Zadatak broj 1**

Privredno društvo je sa Komisijom za koncesije sklopilo ugovor o pravu eksploatacije površinskog nalazišta zaliha boksita. Relevantni elementi za realizaciju ovog posla su sledeći:

* period trajanja koncesije 10 godina,
* procijenjeni vijek eksploatacije površinskog kopa 8 godina,
* vrijednost koncesije 1,000.000,
* procijenjena količina rude za eksploataciju 100.000 tona,
* procijenjeni troškovi restauracije i vraćanja zemljišta u prvobitno stanje, po okončanju perioda eksploatacije (obaveza preuzeta ugovorom) 100.000
* planirana dinamika eksploatacije: ravnomjerno, tokom ukupno procijenjenog vijeka eksploatacije,
* namjena iskopane rude: 50% za tržište, 50% za vlastitu preradu,
* isporuka rude namijenjene tržištu vrši se odmah nakon iskopa.

*Vaš zadatak je da:*

1. **izračunate godišnji iznos troškova iscrpljivanja (amortizacije) koji bi trebao da tereti finansijski rezultat perioda**
2. **navedete bar 5 relevantnih računovodstvenih standarda koji se odnose na tretman aktivnosti eksploatacije prirodnih bogatstava i kratko opišete njihov obuhvat**
3. **objasnite sličnosti i razlike između troškova amortizacije i troškova iscrpljivanja**

**Rješenje:**

a) - troškovi iscrpljivanja = amortizacija koncesije = 1,000.000 / 8 = 125.000 (moguće je vrijednost koncesije podijeliti sa brojem godina koji odgovara procijenjenom korisnom vijeku zato što je predviđena ravnomjerna eksploatacija rude tokom čitavog perioda)

- amortizacija ''troškova rezervisanja'' po osnovu restauracije zemljišta = 100.000 / 8 = 12.500

- od ukupnih troškova iscrpljivanja – amortizacije, 50% ili 68.750 treba direktno da tereti finansijski rezultat perioda, a drugih 50% treba uključiti u cijenu koštanja zaliha učinaka (vlastita prerada glinice) čija vrijednost će na rashode perioda uticati u trenutku prodaje zaliha učinaka.

b) - MRS 1 – Prezentacija finansijskih izvještaja

- MRS 2 – Zalihe – vrednovanje zaliha učinaka proizvedenih eksploatacijom i prezentovanje informacija o njima u finansijskom izvještaju

- MRS 7 – Izvještaj o tokovima gotovine – kvantifikovanje i prezentacija informacija o povezanim tokovima gotovine

- MRS 16 – Nekretnine, postrojenja i oprema – vrednovanje nekretnina, postrojenja i opreme koji se koriste u procesu eksploatacije i prezentovanje informacija o njima u finansijskom izvještaju

- MRS 38 – Nematerijalna sredstva – tretman nematerijalne imovine koja se koristi u procesu eksploatacije prirodnih bogatstava

- MSFI 6 – Istraživanje i procjenjivanje mineralnih resursa – priznavanje sredstava uloženih u aktivnosti istraživanja i procjenjivanja mineralnih resursa

v) I jedni i drugi odražavaju postepeno, sistematsko trošenje stalnih sredstava koja se koriste u procesu obavljanja poslovne djelatnosti. Troškovi amortizacije potiču od obračuna različitih kategorija stalne imovine (nekretnine, postrojenja, opreme, različitih prava, biološke imovine i dr.), dok se troškovi iscrpljivanja vežu za eksploataciju prirodnih bogatstava, poput rudnih nalazišta. Iako se knjigovodstveno gledajući, obračun troškova iscrpljivanja vrši amortizacijom prava (prije svega koncesija) koja se u vezi s tim kupuju od države, primjereno je da se dinamika obračuna prilagodi stepenu eksploatacije prirodnog bogatstva što obračun troškova iscrpljivanja, suštinski, približava funkcionalnom metodu amortizacije.

**Zadatak broj 2.**

Bilansi uspjeha preduzeća „MP“ i „ZP“ za godinu koja je završila 31. 12. 2011. izgledaju ovako:

|  |  |  |  |  |  |
| --- | --- | --- | --- | --- | --- |
|  |  | „**MP**“ |  | „**ZP**“ |  |
|  |  | KM |  | KM |  |
| Prihodi od prodaje |  | 695.600 |  | 329.000 |  |
| Troškovi za prodano |  | 310.800 |  | 147.000 |  |
| Bruto dobit |  | 384.800 |  | 182.000 |  |
| Rashodi perioda |  | 118.400 |  | 56.000 |  |
| Prihod od akcia u preduzećima grupe |  | 30.000 |  | – |  |
| Dobit prije poreza |  | 296.400 |  | 126.000 |  |
| Porez na dobit |  | 29.640 |  | 12.600 |  |
| Dobit poslije poreza |  | 266.760 |  | 113.400 |  |
| Isplaćene dividende |  | 180.000 |  | 50.000 |  |

**Kretanje rezervi**:

|  |  |  |  |  |  |
| --- | --- | --- | --- | --- | --- |
|  |  | „**MP**“ |  | „**ZP**“ |  |
|  |  | KM |  | KM |  |
| Na dan 31. 12. 2010. godine |  | 68.540 |  | 373.600 |  |
| Na dan 31. 12. 2011. godine |  | 155.300 |  | 437.000 |  |

**Dodatni podaci**:

* Preduzeće „MP“ je kupilo 6.000 od 10.000 emitovanih običnih akcija od po 100 KM prije nekoliko godina, kada su rezerve preduzeća „ZP“ iznosile 98.000 KM.
* Tokom 2011. godine poduzeće „MP“ je prodalo preduzeću „ZP“ robu za 62.500 KM (uz 20% marže)
* Na dan 31.12.2011. godine preduzeće „ZP“ je prodalo 40% ove robe za 30.000 KM.

**Od Vas se traži da pripremite konsolidovani bilans uspjeha preduzeća** „**MP**“ **i njegovog zavisnog preduzeća za godinu koja se završila 31. 12. 2011. godine i izračunate kretanje rezervi.**

**Rješenje:**

**Radna tabela:** (*6 bodova*)

|  |  |  |  |  |
| --- | --- | --- | --- | --- |
| ***Podaci za grupu*** | *„****MP****“* | *„****ZP****“* | *Korekcije* | ***Konsolidirano*** |
|  | KM | KM | KM | KM |
| Prihodi od prodaje | 695.600 | 329.000 | (62.500) | 962.100 |
| Troškovi za prodano | (310.800) | (147.000) | 55.000\* | (402.800) |
| Bruto dobit | 384.800 | 182.000 | (7.500) | 559.300 |
| Rashodi razdoblja | (118.400) | (56.000) | – | (174.400) |
| Porez | (29.640) | (12.600) | – | (42.240) |
| Dobit poslije poreza | 236.760 | 113.400 | (7.500) | 342.660 |

\* 55.000 = 62.500 – 20% x 37.500 (37.500 = 60% x 62.500)

**Manjinsko učešće:** (*1 bod*)

40% dobiti poslije oporezivanja, tj. 40% x 113.400 = **45.360** KM

**Konsolidirana bilanca uspjeha za godinu koja je završila 31.12.2011.** (*10 bodova*)

|  |  |  |  |
| --- | --- | --- | --- |
| Prihodi od prodaje |  | 962.100 |  |
| Troškovi za prodano |  | 402.800 |  |
| Bruto dobit |  | 559.300 |  |
| Rashodi razdoblja |  | 174.400 |  |
| Dobit prije poreza |  | 384.900 |  |
| Porez na dobit |  | 42.240 |  |
| Dobit poslije poreza |  | 342.660 |  |
| *Pripisuje se:* |  |  |  |
| Dioničarima poduzeća „MP“ |  | 297.300 |  |
| Manjinskim učešćima |  | 45.360 |  |
|  |  | 342.660 |  |

**Kretanje rezervi:** (*3 boda*)

|  |  |  |  |
| --- | --- | --- | --- |
| Na dan 31.12.2010. godine [68.540 + 60% (373.600 – 98.000)] |  | 233.900 |  |
| Dobit za godinu |  | 297.300 |  |
| Isplaćene dividende |  | (180.000) |  |
| Na dan 31.12.2011. godine |  | 351.200 |  |